Alex Meret

Alex Meret (; lahir 22 Mac 1997) merupakan seorang pemain bola sepak Itali yang beraksi di posisi penjaga gol untuk kelab Itali, Napoli dan pasukan kebangsaan Itali.

Meret telah memulakan kariernya pada usia yang muda bersama kelab amatur Donatello Calcio sebelum berpindah ke akademi Udinese pada tahun 2012. Beliau akhirnya diberi peluang melakukan penampilan sulung untuk pasukan senior pada tahun 2015. Beliau seterusnya dipinjam ke SPAL dan membantu pasukannya merangkul kejuaraan Serie B pada tahun 2017. Beliau kemudiannya berpindah ke Napoli pada tahun 2018.

Meret telah mewakili pasukan kebangsaan Itali sejak dari peringkat bawah-16 tahun. Beliau turut mewakili pasukan tanah airnya di peringkat bawah-17, bawah-18, bawah-19 dan bawah-21. Bahkan, beliau turut pernah dipanggil oleh pasukan senior Itali untuk menghadapi beberapa perlawanan antarabangsa.

Kerjaya kelab 
Seorang ubi daripada akademi Udinese, Meret telah ditawarkan ke pasukan senior dengan menjadi penjaga gol kedua pasukan di belakang Orestis Karnezis semasa musim 2015–16. Beliau telah melakukan penampilan sulungnya pada 2 Disember 2015 dalam perlawanan Coppa Italia menentang Atalanta.

Pada Julai 2016, Meret telah berpindah ke kelab Serie B, SPAL secara pinjaman. Beliau seterusnya kembali semula ke SPAL untuk tempoh pinjaman kali kedua bagi menghadapi musim 2017–18.

Napoli
Pada 5 Julai 2018, Meret berpindah ke Napoli dan menandatangani kontrak bersama kelab itu sehingga 30 Jun 2023. Rundingan perpindahan yang telah disetujui oleh Udinese dilaporkan bernilai €35 juta. Beliau melakukan penampilan sulungnya dalam perlawanan Eropah pada 14 Februari 2019 ketika perlawanan pertama pusingan ke-32 Liga Europa menentang FC Zürich.

Kerjaya antarabangsa 
Meret merupakan tonggak utama bagi pasukan bawah-19 Itali yang menjadi naib juara dalam Kejohanan Eropah Bawah-19 2016. Beliau telah diletakkan ke dalam Pasukan Terbaik Kejohanan.

Pada Mac 2017, selepas mempamerkan aksi yang cemerlang bersama SPAL di Serie B, beliau telah dipanggil oleh pasukan kebangsaan Itali untuk menghadapi kelayakan Piala Dunia 2018 menentang Albania dan perlawanan persahabatan menentang Belanda.

Pada 22 Mac 2018, beliau telah melakukan penampilan sulungnya untuk pasukan bawah-21 Itali menentang Norway dalam satu perlawanan persahabatan. Beliau telah mewakili pasukan itu ke Kejohanan Eropah Bawah-21 2019 sebagai penjaga gol Itali yang utama.

Statistik kerjaya

Kelab

Pencapaian

Kelab
S.P.A.L
Serie B: 2016–17

Individu
 Penjaga Gol Terbaik Primavera Girone B: 2014–15
 Penjaga Gol Terbaik Serie B: 2016–17
 Pasukan Terbaik Kejohanan Eropah Bawah-19: 2016

Catatan

Pautan luar 

Lega Serie A Profile

FIGC Profile 

Kelahiran 1997
Orang hidup
Pemain bola sepak Itali
Penjaga gol (bola sepak)
Pemain Udinese Calcio
Pemain S.P.A.L.
Pemain S.S.C. Napoli
Pemain UEFA Euro 2020